S-4375/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur E-x-x M-x-x M-x-x, kt. [...], [...]og[...]fyrir fíkniefnalagabrot með því að hafa, þriðjudaginn 19. ágúst 2020, í íbúð að [...] í Reykjavík, haft í vörslum sínum í sölu- og dreifingarskyni 490,35 gaf marijúana og 15 stykki kannabisplöntur, sem ákærðu höfðu ræktað um nokkurt skeið fram til þess dags.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærðu verði dæmd til refsingar og til greiðslu alls sakarkostnaðar. Þá er krafist upptöku á 490,35 gaf marijúana og 15 stykkjum af kannabisplöntum sem hald var lagt á, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Einnig er krafist upptöku á munum skv. munaskrá lögreglu nr. 147906 og 148379 sem lögregla lagði hald á, skv. heimild í 7. mgr. 5. gr. sömu laga, sbr. og 1. mgr. 69. gr. a almennra hegningarlaga nr. 19/1940, en munirnir voru notaðir til framleiðslu kannabisplantnanna.

Við þingfestingu málsins 12. október sl. var málið skilið í sundur og verður dæmt sérstaklega í máli þessu, sbr. 2. mgr. 169. gr. laga nr. 88/2008. Í þinghaldi 15. nóvember sl. féll ákæruvaldið frá því ákæruatriði að vörslur tilgreindra fíkniefna hafi verið sölu og dreifingarskyni.

Verjandi ákærðu krefst vægustu refsingar sem lög leyfa og hæfilegrar málsvarnarþóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín að teknu tilliti til framangreindra breytinga á ákæru. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða E-kvk-nf M-x-x M-x-x fædd í [...]. Samkvæmt framlögðu sakavottorði, dagsettu 5. júlí 2022, hefur hún ekki áður sætt refsingu. Að því virtu og játningu hennar þykir hæfileg refsing vera fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Með vísan til lagaákvæða í ákæru eru gerð upptæk 490,35 gaf maríhúana, 15 stykki af kannabisplöntum og munir sem tilgreindir eru samkvæmt munaskrá nr. 147906 og 148379 og hald var lagt á við rannsókn málsins.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 196.087 krónur að meðtöldum virðisaukaskatti, og helming sakarkostnaðar samkvæmt framlögðu yfirliti eða 43.408 krónur í annan í sakarkostnað.

S-kvk-nf H-kvk-nf upp dóm þennan.

DÓMSORÐ:

Ákærða, E-kvk-nf M-x-x M-x-x, sæti fangelsi í þrjá mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Gerð eru upptæk til ríkissjóðs 490,35 gaf marijúana, 15 stykki af kannabisplöntum og munir sem tilgreindir eru samkvæmt munaskrá nr. 147906 og 148379.

Ákærða E-kvk-nf greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 196.087 krónur að meðtöldum virðisaukaskatti, og 43.408 krónur í annan sakarkostnað.

S-kvk-nf H-kvk-nf